recursal/SuperWikiNEXT-32B huggingface dataset:
**தமிழ்ச்செல்வம்** (பிறப்பு: சூலை 24 1939), தமிழ்நாடு கடைய நல்லூரைப் பிறப்பிடமாகக் கொண்ட இவர் அங்கு தனது ஆரம்பக் கல்வியைக் கற்று பிறகு சிங்கப்பூருக்குப் புலம்பெயர்ந்து குயின்ஸ்டவுன் உயர்நிலைப் பள்ளியில் உயர்கல்வியைப் பெற்றார்.

தொழில்
------

தமிழ், ஆங்கிலம், மலாய் ஆகிய மொழிகளில் புலமைப்பெற்றிருந்த இவர் ஸ்ட்ரேய்ட்ஸ் டைம்ஸ் ஆங்கிலப் பத்திரிகையில் தனது பணியினை ஆரம்பித்தார். பின்னர் சிங்கப்பூர் வளர்ச்சி வங்கி (டி.பி.எஸ்) இல் சுமார் பதினைந்தாண்டுகளுக்கு மேலாகப் பணியாற்றினார்.

பதவிகள்
-------

இவர் சிங்கப்பூர் கடையநல்லூர் முஸ்லிம் சங்க உறுப்பினராகவும், விஸ்டா சமூக மன்ற இந்தியர் நற்பணிக் குழுவின் துணைத் தலைவராகவும், ஐக்கிய இந்திய முஸ்லிம் சங்கத்தின் ஆட்சிக் குழுவின் உறுப்பினராகவும், சிங்கப்பூர் தமிழ் எழுத்தாளர் சங்கத்தின் செயவை உறுப்பினராகவும் பதவிவகித்துள்ளார்.

இலக்கியப் பணி
-------------

சிங்கைத் தமிழ்ச்செல்வம் எனும் புனைப்பெயரில் 1960ல் எழுதத் தொடங்கிய இவர் சிறுகதை, புதுக்கவிதை, கட்டுரை ஆகியவற்றை எழுதியுள்ளார். இவரது முதல் கட்டுரை ‘சமயமும் விழாக்களும்' எனும் தலைப்பில் மலேசியாவிலிருந்து வெளிவரும் ‘தமிழ் ஓசை' இதழில் பிரசுரமானது. அத்துடன் 100க்கும் மேற்பட்ட சிறுகதைகளையும், புதுக்கவிதைகளையும், 15 மரபுக் கவிதைகளையும். 200க்கும் அதிகமான கட்டுரைகளையும், ஒரு நாவலையும் இவர் எழுதியுள்ளார்.

எழுதியுள்ள நூல்கள்
------------------

* கீழை நாட்டுக் கவிதை மஞ்சரி
* கவரிமான்
* குறள் விளக்கக் கதைகள்
* வாழப் பிறந்தவள்

பெற்ற விருதுகளும், கௌரவங்களும்
------------------------------

* தமிழ் முரசு நாளிதழ் 1994ல் நடத்திய கவிதைப் போட்டியிலும், சென்னை வி.ஜி.பி. சந்தோசம் தலைமையி;ல் இயங்கும் உலகம் தமிழ்ச்சங்கம் 1996ல் நடத்திய கட்டுரைப் போட்டியிலும், சிங்கப்பூர் பிரஸ் ஹோல்டிங்சும் தேசியத் தொழிற்சங்கக் காங்கிரசும் இணைந்து நடத்திய சிறுகதைப் போட்டியிலும் இவரது படைப்புகள் பரிசு பெற்றுள்ளன.
* இவரது படைப்புகள் பற்றிய விமர்சனங்கள் தமிழ் நாட்டைச் சேர்ந்த கவிஞர் செவ்வியன் தொகுத்த ‘சிங்கப்பூரும் தமிழர்களும்' எனும் நூலிலும் திருநெல்வேலி சாரா டக்கர்ஸ் கல்லூரிப் பேராசிரியை முனைவர் மங்கையர்க்கரசி எழுதிய ‘இலக்கிய வீதியிலே' எனும் நூலிலும் இடம்பெற்றுள்ளன.

உசாத்துணை
---------

* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
மொழியியலில், **வகை** (variety) என்பது, குறித்த வடிவத்தைக்கொண்ட ஒரு மொழி அல்லது மொழித் தொகுதி ஆகும். இது, மொழிகள், கிளைமொழிகள், நடைகள், பிற மொழி வடிவங்கள் ஆகியவற்றையும் பொது வகையையும் உள்ளடக்கும். வெவ்வேறு வடிவங்களைக் குறிப்பதற்கு **வகை** என்னும் சொல்லைப் பயன்படுத்துவதன் மூலம், பொது மொழியுடன் மக்கள் அடையாளப் படுத்தக்கூடிய ***மொழி*** என்ற சொற்பயன்பாடும், பொது மொழியைவிட குறைவான மதிப்புக் கொண்டது அல்லது குறைந்த அளவு சரியானது என்று எண்ணப்படுகின்ற பொது மொழியல்லாத ***கிளைமொழி*** என்ற சொற்பயன்பாடும் தவிர்க்கப்படுகிறது.

கிளைமொழிகள்
-----------

தனித்துவமான ஒலியியல், தொடரியல், சொற்கள் சார்ந்த பண்புகளைக் கொண்ட பிரதேச அல்லது சமூக மொழி வகையே கிளைமொழி என ஓ'கிரேடியும் மற்றவர்களும் வரைவிலக்கணம் தந்துள்ளனர். குறித்தவொரு பிரதேசத்தில் பேசப்படும் வகை பிரதேசக் கிளைமொழி என்று அழைக்கப்படுகின்றன. அத்துடன், இனக் குழுக்கள் (இனக் கிளைமொழிகள்), சமூக பொருளாதார வகுப்புக்கள் (சமூகக் கிளைமொழிகள்), அல்லது பிற சமூக அல்லது பண்பாட்டுக் குழுக்களுடன் தொடர்புள்ள கிளைமொழிகளும் உள்ளன.

பொது வகைகள்
-----------

பெரும்பாலான மொழிகள் பொது வகையைக் கொண்டுள்ளன. பகுதிச் சட்டவகை அதிகார அமைப்புக்கள் அல்லது பள்ளிகள் அல்லது ஊடகங்களைப் போன்ற சமூக நிறுவனங்கள் ஏதோவொரு வகையைத் தெரிவுசெய்து பொது வகையாக முன்னிலைப் படுத்துகின்றன. பொது வகைகள், பிற பொதுவல்லாத வகைகளைவிடக் கூடிய மதிப்புக் கொண்டவையாக இருப்பதுடன், அம்மொழி பேசுவோரால் பொது வகையே சரியானது என்ற எண்ணமும் உள்ளது. பொது வகைத் தேர்வு எழுந்தமானமானது என்பதால், அம்மொழி பேசும் சமூகத்தால் பெரு மதிப்பு அளிக்கப்படுகிறது என்ற அளவிலேயே பொது வகையைச் "சரியானது" எனக் கொள்ளலாம். ரால்ஃப் அரோல்ட் பசோல்ட் சொல்வதுபோல், "பொது மொழி, இயலுமான அளவுக்குச் சிறப்பாக அமைந்த மொழியியல் அம்சங்களின் சேர்க்கையாகக் கூட இல்லாதிருக்கலாம். பொதுவான சமூக ஏற்பே அதற்கு செயற்படக்கூடிய எழுந்தமானமான தரத்தை வழங்குகிறதேயொழிய அதன் இயல்புகளின் உள்ளார்ந்த மேன்மை அல்ல."

மேற்கோள்கள்
-----------

1. ↑  Meecham, Marjorie and Janie Rees-Miller. (2001) "Language in social contexts." In W. O'Grady, J. Archibald, M. Aronoff and J. Rees-Miller (eds) *Contemporary Linguistics*. pp. 537-590. Boston: Bedford/St. Martin's.
2. ↑  Schilling-Estes, Natalies. (2006) "Dialect variation." In R.W. Fasold and J. Connor-Linton (eds) *An Introduction to Language and Linguistics*. pp. 311-341. Cambridge: Cambridge University Press.
3. ↑  O'Grady, William, John Archibald, Mark Aronoff, and Jane Rees-Miller. eds. (2001) *Contemporary Linguistics*. Boston: Bedford/St. Martin's.
4. ↑  Fasold, Ralph. (2006) "The politics of language." In R.W. Fasold and J. Connor-Linton (eds) *An Introduction to Language and Linguistics*. pp. 371-400. Cambridge: Cambridge University Press.
**நீடாமங்கலம் என். டி. எம். சண்முக வடிவேல்** (1929 – 26 ஜனவரி 1963) தமிழகத்தைச் சேர்ந்த தவில் இசைக் கலைஞராவார். தவில் – நாதசுவர இசையுலகில் *தம்பி* என அன்புடன் அழைக்கப்பட்டவர்.

பிறப்பும், இசைப் பயிற்சியும்
----------------------------

பிரபல தவில் கலைஞர் நீடாமங்கலம் மீனாட்சி சுந்தரம் பிள்ளைக்கும் நாகம்மையாருக்கும் மகனாகப் பிறந்தார். தவிலிசை தன்னோடு போதுமென தந்தை விரும்பினாலும், படிப்பில் நாட்டமில்லாது இசையின்மீது விருப்பம் கொண்டவராக இருந்தார் சண்முக வடிவேல். நாளடைவில் முறையான பயிற்சி எதனையும் மேற்கொள்ளாமலேயே தனது தந்தையுடன் சேர்ந்து கச்சேரிகளில் வாசிக்கத் தொடங்கினார்.

இசை வாழ்க்கை
------------

தனது தந்தையாருடன் இணைந்து திருவீழிமிழலை சகோதரர்களுக்கு சிறிது காலம் வாசித்தார். தருமபுரம் அபிராமிசுந்தரம் பிள்ளை, செம்பொன்னார் கோவில் சகோதரர்கள் ஆகியோருக்கு தவில் வாசித்து வந்தார். தனது தந்தையின் மறைவிற்குப் பின்னர், அக்காலத்து புகழ்வாய்ந்த நாதசுவரக் கலைஞர்களுக்கு தவில் வாசித்து புகழ் பெறத் தொடங்கினார்.

திருவாவடுதுறை ராஜரத்தினம் பிள்ளை, ‘கக்காயி’ நடராஜ சுந்தரம் பிள்ளை, திருவிடைமருதூர் வீருசுவாமி பிள்ளை, சிதம்பரம் ராதாகிருஷ்ண பிள்ளை, திருவெண்காடு சுப்பிரமணிய பிள்ளை, பெரம்பலூர் அங்கப்ப பிள்ளை, செம்பொன்னார் கோவில் வைத்தியநாதன் சகோதர்கள், திருமெய்ஞானம் நடராஜசுந்தரம் பிள்ளை, கோட்டூர் ராஜரத்தினம் பிள்ளை, சீர்காழி திருநாவுக்கரசுப் பிள்ளை, திருவள்ளா ராகவ பணிக்கர், காருகுறிச்சி அருணாச்சலம், நாமகிரிப்பேட்டை கிருஷ்ணன் ஆகியோருக்கு சண்முக வடிவேல் தவில் வாசித்துள்ளார்.

நன்கு பாடத் தெரிந்த இவர், நாதசுவரக் கலைஞர்கள் பலருக்கு தில்லானா பாடுதலைக் கற்பித்தார். மிருதங்கம், கஞ்சிரா வாசிப்பிலும் விருப்பம் கொண்டவராக இருந்துள்ளார் சண்முக வடிவேல்.

மறைவு
-----

மது அருந்தும் பழக்கத்தின் காரணமாக உடல்நலம் பாதிக்கப்பட்ட இவர், 26 ஜனவரி 1963 அன்று காலமானார்.

உசாத்துணை
---------

* பக்கம் எண்கள்: 307 - 312, பி. எம். சுந்தரம் எழுதிய மங்கல இசை மன்னர்கள் நூல் (முதற் பதிப்பு, டிசம்பர் 2013; வெளியீடு: முத்துசுந்தரி பிரசுரம், சென்னை - 17.)
ஒரே தனிமத்தின்(Element) வெவ்வேறு அணு பொருண்மை (*Atomic mass*) கொண்ட வெவ்வேறு வகைகள் ஓரகத் தனிமங்கள் என்று அழைக்கப்படுகின்றன.

பயன்பாடுகள்
-----------

ஓரகத் தனிமங்கள் அவற்றின் சிறப்புப் பண்புகளின் காரணமாகப் பல்வேறு வகைகளில் பயன்படுகின்றன. குறிப்பாக, அவற்றின் வேதிப்பண்புகளும் அவற்றின் உட்கருப் பண்புகளும் பயன்படுத்தப்படுகின்றன.

ஓரிமத்தனிம அடையாளமிடல் (isotopic labelling)
-------------------------------------------

மிகச் சாதாரணமாகப் பயன்பாடுகளில் முக்கியமானது ஓரிமத்தனிம அடையாளமிடல் (isotopic labelling) அசாதாரணமான ஓரகத் தனிமங்கள் அல்லது கதிரியக்க ஓரகத் தனிமங்கள் வேதி எதிர் வினைகளில் சுவடைகளாகவோ (tracers)குறிஞன்களாகவோ (markers)பயன்படுத்தப்படுகின்றன.

கதிரியக்க ஒரகத் தனிம அடையாளமிடல் (radioisotopic labelling)
----------------------------------------------------------

பொதுவாக ஒரு தனிமத்தின் அணுக்களை ஒன்றிலிருந்து மற்றொன்று பிரித்தறிய முடியாது. எனினும், வெவ்வேறு பொருண்மை கொண்ட நிலையான ஓரகத் தனிமங்களைப் பயன்படுத்தும்போது, அவற்றை ஒன்றிலிருந்து மற்றொன்றாக பொருண்மை நிற நிரல் ஒளி அளவையியல் (mass spectrometry)அல்லது அகச்சிவப்பு (infrared)நிற நிரலியல் மூலம் பிரித்தறிய முடியும். கதிரியக்க ஓரகத் தனிமங்களைப் பயன்படுத்தும்போது, அவற்றினை அவை உமிழும் கதிரியகத்தின் மூலம் கண்டறியலாம். இது கதிரியக்க ஒரகத் தனிம அடையாளமிடல் (radiosiotopic labelling).

கதிரியக்கப்படமெடுப்பு (autoradiography)
---------------------------------------

இம்முறையைப் பயன்படுத்தும்போது உமிழப்படும் கதிரியக்கத்தைக் கண்டறிய கீகர்-முல்லர் எண்ணியும் (Geiger - Muller counter) மிளிர்வொளி வெண்ணியும் (scintillating counter) பயன்படுத்தப்படுகின்றன. திசுவில் கதிரியக்க ஓரகத் தனிம அடையாளமிடல் செய்யப்பட்டிருந்தால் அவற்றிலிருந்து வெளியேறும் கதிரியக்கத்தைக் கண்டறிய கதிரியக்கப்படமெடுப்பு (autoradiography) முறை பயன்படுத்தப்படுகிறது.

சுவடைகள்(tracers)
-----------------

கதிரியக்க ஓரகத் தனிமங்கள் ஒருசில (எடுத்துக்காட்டாக, கார்பன்) தாவர வளர்சிதை மாற்ற நிகழ்வுகளை கண்டறியும் சுவடைகளாக (tracers)பயன்படுத்தப்படுகின்றன. வேர்மூலம் நீரின் வழி உறிஞ்சப்பட்ட தனிமங்களும், இலையால் உண்டாக்கப்பட்ட உணவுப் பொருட்களும் தாவரத்தின் மற்ற பகுதிகளுக்கு எவ்வாறு எடுத்துச் செல்லப்படுகின்றன என்பதைச் சுவடைகளைப் பயன்படுத்தி எளிதில் அறியலாம்.

கதிரியக்கக் காலகணிப்பீடு (radiometric dating)
---------------------------------------------

ஓரகத் தனிமங்களின் கதிரியக்கம் தொடர்பான மற்றொரு தொழில்நுட்பம் (technique) கதிரியக்கக் காலகணிப்பீடு (radiometric dating) ஆகும். ஒரு தனிமத்தின் நிலையற்ற ஓரகத்தனிமத்தின் தெரிந்த அரைவாழ்க்கை(half life) பண்பை அடிப்படையாகக் கொண்டு ஒரு பாறை அல்லது தொல்லுயிர் எச்சத்தின் வயதை ஓரளவுக்குத் துல்லியமாகக் கண்டறியலாம்.

மேற்கோள்கள்
-----------

ஆய்வகச் சோதனை முறைகளும் கருவிகளின் செயல்பாடுகளும், முனைவர் கு.வி.கிருஷ்ணமூர்த்தி.
**பொன்மேரி சிவன் கோவில்** (*Ponmeri Shiva Temple*) என்பது இந்திய மாநிலமான, கேரள மாநிலத்தில், கோழிக்கோட்டின், வடகரையில் உள்ள ஒரு பிரபலமான சிவன் கோயிலாகும். கோயில்களில் அரிதாக வழிபடப்படும் பிரம்மனுக்கு அமைக்கபட்டுள்ள தனித்துவமான துணை கோயிலும் இருப்பதால் இந்த கோயில் பிரபலமானது.

வரலாறு மற்றும் தொன்மக்கதை
-------------------------

கி.பி பதினொன்றாம் நூற்றாண்டில், கடத்தநாடு மன்னன் புகழ்பெற்ற கட்டிடக் கலைஞரான பெருந்தச்சனைக் கொண்டு இந்த மாபெரும், அற்புதமான மகாதேவர் கோயிலைக் கட்ட ஆணையிட்டர். கோயிலின் கருவறை-தனித்துவமானது மேலும் தங்கத்தால் பூசப்பட்ட *கப்பூவுடன்* (கவசம்) கொண்ட பிரம்மாண்டமான சிவலிங்கத்தைக் கொண்டது. கோயில் பற்றிய தொன்மக்கதை என்னவென்றால், ஆட்சியாளருக்கும் கட்டிடக் கலைஞருக்கும் இடையில் ஏறபட்ட சண்டை காரணமாக, கட்டிடக் கலைஞர் கோயில் பணியை முழுமையாக்காமல் விட்டுவிடுகிறார். எனவே கோவில் பணிகள் முழுமையாகாமல் இருக்கிறது. "பொன்மேரியில் செய்த வேலை போல முழுமையற்றது" என மலையாளத்தில் ஒரு பழமொழி உள்ளது. இன்றும் கோயிலின் வெளிப்புற கட்டிடப் பகுதியில் பல்வேறு கலை அம்சங்களை மேம்படுத்தும் பணிகள் நடந்து வருகின்றன. இன்று, கோயில் மறுசீரமைப்பையும், வளர்ச்சிப் பணிகளில் சேத்ர சம்ரகசண சமிதி முதன்மைப் பங்கு வகிக்கிறது.

தெய்வங்கள்
----------

கோயிலின் தனித்தன்மை ' மும்மூர்த்தி 'களான - பிரம்மன், விஷ்ணு, சிவன் ஆகியோராவர் உள்ளது ஆகும். முதன்மைத் தெய்வமான சிவனைத் தவிர கூடுதலாக விஷ்ணு, பிரம்மா, பிள்ளையார், பார்வதி, மாலொருபாகன், சூரியபகவான், பூத்தேவர், ஐயப்பன், முருகன், கிருஷ்ணன் போன்ற தெய்வத் திருமேனிகள் கோவில் வளாகத்தில் நிறுவப்பட்டுள்ளன. பொன்மேரி சிவபெருமானை அன்பாக 'தியண்ணூர் அப்பன்' என்று அழைக்கிறார்கள். அருகிலுள்ள கரட் என்னும் ஊரில் ஒரு கிருஷ்ணர் கோயிலும் உள்ளது.
**ஓய்சிஃசு வினை** (*Hoesch reaction*) அல்லது **அவுபென்-ஒய்சிஃசு வினை** (*Houben–Hoesch reaction*) என்பது ஓர் அரீன் சேர்மத்துடன் நைட்ரைல் வினைபுரிந்து அரைல் கீட்டோன் உருவாகும் ஒரு கரிம வேதி வினையாகும். இவ்வினை இலூயிசு அமிலம் மற்றும் ஐதரசன் குளோரைடு வினையூக்கியுடன் நிகழும் பிரெடெல்–கிராப்சு அசைலேற்ற வினை வகையாகும்.

போலோரோகுளூசினால் சேர்மத்தில் இருந்து 1-(2,4,6- மூவைட்ராக்சிபீனைல்)ஈத்தனோன் தொகுக்கும் வினை இதற்கு ஒர் எடுத்துக்காட்டாகும்:

Hoesch reaction example, 1-(2,4,6-trihydroxyphenyl)ethanone from phloroglucinolHoesch reaction example, 1-(2,4,6-trihydroxyphenyl)ethanone from phloroglucinol
R-C+=NHCl− என்ற மின்னணுகவரியின் தாக்கத்தால் கேட்டிமைன் என்ற இடைநிலை வினைபொருள் தனித்துப்பிரிகிறது. கட்டாயமாக பீனால் அல்லது அனிலீன் போன்ற எலக்ட்ரான் அதிகம் கொண்ட அரீன் வினையில் இருக்கவேண்டும். காட்டர்மேன் வினை இதற்கு இணையான வினையாகக் கருதப்படுகிறது. காட்டர்மான் வினையில் நைட்ரைலுக்குப் பதிலாக ஐதரோசயனிக் அமிலம் பயன்படுகிறது.

குர்டு ஒய்சிஃசு மற்றும் சோசெப் அவுபென் ஆகியோர் இவ்வினையினைக் கண்டறிந்த காரணத்தால் அவர்கள் பெயர் இவ்வினைக்குச் சூட்டப்பட்டுள்ளது. முறையே 1915 மற்றும் 1926 ஆம் ஆண்டுகளில் இவினை வகையினை இவர்கள் அறிமுகப்படுத்தினர்.

வினைவழிமுறை
-----------

இரண்டு படி நிலைகளில் இவ்வினை நிகழ்கிறது. முதல் படிநிலையில் அணுக்கருகவர் கூட்டுவினை நிகழ்கிறது. இலூயிசு அமிலத்தின் உதவியால் நைட்ரைல் இமைனாக மாறுகிறது. இரண்டாவது படிநிலையில் நீர்த்தநிலையிலான இமைன் நீராற்பகுக்கப்பட்டு இறுதியாக அரைல் கீட்டோன் உருவாகிறது.

ஓய்சிஃசு வினையின் பொறிமுறைஓய்சிஃசு வினையின் பொறிமுறை

மேற்கோள்கள்
-----------

1. ↑  Organic Syntheses, Coll. Vol. 2, p.522 (**1943**); Vol. 15, p.70 (1935).
2. ↑  March, Jerry (1985), *Advanced Organic Chemistry: Reactions, Mechanisms, and Structure* (3rd ed.), New York: Wiley, ISBN 0-471-85472-7
3. ↑  *Eine neue Synthese aromatischer Ketone. I. Darstellung einiger Phenol-ketone* Berichte der deutschen chemischen Gesellschaft Volume 48, Issue 1, Date: Januar–Juni **1915**, Pages: 1122–1133 Kurt Hoesch எஆசு:10.1002/cber.191504801156
4. ↑  *Über die Kern-Kondensation von Phenolen und Phenol-äthern mit Nitrilen zu Phenol- und Phenol-äther-Ketimiden und -Ketonen (I.)* Berichte der deutschen chemischen Gesellschaft (A and B Series) Volume 59, Issue 11, Date: 8. Dezember **1926**, Pages: 2878–2891 J. Houben எஆசு:10.1002/cber.19260591135
**சார்லஸ் சூரின்** (*Charles Jurine*-1751-1819) சுவிட்சர்லாந்தைச் சேர்ந்த விலங்கியல் நிபுணர் ஆவார். செனீவா இயற்கை வரலாற்றுச் சங்கத்திற்கு வெளவால்கள் தங்கள் காதுகளை வழிநடத்த பயன்படுத்துவது குறித்து லாசரோ ஸ்பல்லன்சானி எழுதிய கடிதத்தால் ஈர்க்கப்பட்ட சார்லஸ் சூரின், அவருடன் தொடர்பு கொண்டார். தனது கண்டுபிடிப்புகள் குறித்து ஸ்பல்லன்சானியுடன் கலந்துபேசி ஆய்வின் முடிவுகளை உறுதிப்படுத்தினார். ஆனால் சார்லஸ் சூரின் ஆய்வானது, டொனால்ட் கிரிஃபின் மற்றும் ஜி. டபிள்யூ. பியர்ஸ் ஆகியோர் எதிரொலி மூலம் இருப்பிடத்தை அறியும் கருத்தினை முன்மொழியும் வரை (20 ஆம் நூற்றாண்டு வரை) புறக்கணிக்கப்பட்டது.

குறிப்புகள்
-----------

* Griffin, D.R. (1986). *Listening in the Dark*. Cornell University Press, Ithaca
* Houston, R. Parsons, S. Jones, G. and Bennett, A. (2001). *Biosonar: Seeing with Sound*. www.biosonar.bris.ac.uk (2001).
* Pollak, G.D. and Casseday, J.H. (1989). *The Neural Basis of Echolocation in Bats*. Springer-Verlag, Berlin
* Thomas, J.A. Moss, C.F. and Vater, M. (2004). *In: Echolocation in Bats and Dolphins*. (2004). The University of Chicago Press, Chicago
காவிரி பூம்பட்டினத்து வணிகர்கள்
-------------------------------

காவிரி பூம்பட்டினத்தை ஆண்ட சோழ மன்னன் ஒரு வணிக (செட்டி) குலத்தில் பிறந்த பெண்ணை மணக்க விரும்பினான். காவிரி பூம்பட்டினத்து வணிகர்கள் இதற்கு உடன்படவில்லை. எனவே மன்னன் அவர்கள் வசித்த நகருக்குத் தீயிட்டான். காவிரி பூம்பட்டினத்து வணிகர் குலத்தைச் சேர்ந்த பதினோரு பேர் தீயிலிருந்து தப்பி அந்த நகரை விட்டு வெளியேறி நாட்டின் பல இடங்களுக்குச் சென்றனர். அவ்வாறு புறப்பட்ட வணிகர்களில் பதினொருவர் தங்கள் பொருட்களுடன் அய்யர்மலைக்கு (வாட்போக்கிக்கு) வந்து சேர்ந்தார்கள்.

பன்னிரண்டாம் பங்கு
------------------

அந்தப் புண்ணிய மலையின் அடியில் அமர்ந்து தங்களுடன் கொண்டு வந்த பணத்தை பதினோரு பங்காகப் பிரித்தார்கள். ஆனால் பன்னிரண்டு பங்குகள் வந்தன. மீண்டும் பதினோரு பங்காகப் பிரித்தார்கள். இப்போதும் பன்னிரண்டு பங்குகள் வந்தன. வியப்பும் திகைப்புமாய் செய்வதறியாது நின்ற அவர்கள் முன் சிவபெருமான் மனித வடிவில் தோன்றி அந்த பன்னிரண்டாவது பங்கு தன்னுடையதென உரிமை கொண்டாடினார். வணிகர்களும் அப்படியே கொடுத்து விட்டார்கள். இரத்தினகிரீஸ்வரரும் உளம் மகிழ்ந்து தனது சிவ வடிவினைக் காட்டினார். பன்னிரண்டாம் பங்கினைப் பெற்றதற்குப் பதிலாக இவ்வினத்தவர் திருமணங்களில் மணமகன் இறைவனுடைய தேரில் உலா வரும்படி வரம் அருளினார்.

பன்னிரண்டில் ஒன்று சிவனுக்கு
----------------------------

அது முதல் அவர்கள் வருவாயில் பன்னிரண்டில் ஒரு பங்கு இறைவனுக்குச் சேர்க்கிறார்கள். இக்காரணத்தை முன்னிட்டு அவர்களுக்கு பன்னிரண்டாம் செட்டியார்கள் என்ற பெயர் ஏற்பட்டது. இப்போது இவ்வினத்தினர் பல ஊர்களில் பரவி இருக்கின்றனர். இரத்தினகிரீஸ்வரரையே தங்கள் குல தெய்வமாகக் கொண்டு அறச்செயல்கள் புரிகின்றனர்.
பன்னிரண்டாம் பங்கு பெற்ற வரலாறு வாட்போக்கிக் கலம்பகம், இரத்தினகிரி உலா ஆகிய சிற்றிலக்கியங்களிலே சொல்லப்பட்டிருக்கிறது.

மேற்கோள்கள்
-----------

1. 1 2  அய்யர்மலை எனப்படும் இரத்தினகிரி தல வரலாறு (திருவாட்போக்கி). அருள்மிகு இரத்தினகிரீஸ்வரர் திருக்கோவில், அய்யர்மலை, குளித்தலை வட்டம், கரூர் மாவட்டம். 2008 .p56. ரூ.25
2. ↑  Edgar Thurston. Castes and tribes of southern India (Volume 2). (page 7 of 36). Asian Educational Services, 2001 – 3280 pages
**இராமநாதபுரம்** இலங்கையின் வட மாகாணத்தில் கிளிநொச்சி மாவட்டத்திலுள்ள கரைச்சி பிரதேசத்தில் அமைந்திருக்கிறது. இது ஒரு வேளாண்மைக் கிராமம் ஆகும்.

ஒரு கிராமிய பண்புகளோடு அமைவு பெற்றிருக்கும் இப்பிரதேசம் இயற்கை வளங்களின் வனப்பையும் வளப்படுத்தி இருக்கிறது. ஆலடி, புதுக்காடு போன்ற குக்கிராமங்களையும் நிர்வாக ரீதியாக தன்னோடு இணைத்து வைத்துள்ள இக்கிராமத்தின் எல்லைகளாக வடக்கே பெரியகுளம் கிராமமும், கிழக்கு திசையில் கல்மடு நகரும், தெற்கு திசையில் அம்பகாமம் காடும் மேற்குத்திசையில் வட்டக்கச்சி பிரதேசமும் அமைந்திருக்கின்றன.

"இராமநாதபுரம்" என்ற பெயர்க்காரணம்.
----------------------------------

கிளிநொச்சி மாவட்டத்தில் குடியேற்றங்கள் ஏற்படுத்தப்பட்ட ஆரம்ப காலங்களில் (கிட்டத்தட்ட 1948 ஆம் ஆண்டுக்கு முன்னர்) இப்பிரதேசத்தின் குடியேற்றத் திட்டத்திற்கு, அன்று அரசியல் ரீதியான செல்வாக்குப் பெற்றிருந்த சேர். பொன் இராமநாதன் அவர்கள் முன்னின்று பாடுபட்டிருக்கிறார். அதனாலேயே இராமநாதபுரம் என்ற பெயர் உருவானதாக இங்குள்ள முதியவர்கள் மூலம் அறியக்கிடைக்கிறது.

கல்வி
-----

இப்பிரதேச வாசிகள் அனைவருமே கல்விகற்பதில் ஆர்வமும், அறிவுத்தேடலும் உடையவர்களாவர். இவர்களின் அறிவுத்தேடலுக்குத் தீனி போடும் வகையில் மூன்று அரச பாடசாலைகள் இப்பிரதேச எல்லைக்குள் அமைந்திருக்கின்றன.

* கிளி/இராமநாதபுரம் மகா வித்தியாலயம்
* கிளி/இராமநாதபுரம் கிழக்கு அ.த.க. பாடசாலை
* கிளி/அழகாபுரி வித்தியாலயம், புதுக்காடு.

பண்பாடு
-------

இங்கு இந்து, கிறித்தவம் ஆகிய சமயங்கள் பின்பற்றப்படுகின்றன. இந்துக்களே பெரும்பான்மையாக வாழ்ந்து வருகின்றனர். 1990 ஆம் ஆண்டுக்கு முன்னர் இசுலாமியர்களும் வசித்துள்ளனர். 1990அக்டோபரில் இங்கு வாழ்ந்த முஸ்லிம்கள் சில அசாதாரண அரசியல் காரணங்களால் இலங்கையின் பிற பகுதிகளுக்கு குறிப்பாக தென்னிலங்கைக்கு இடம்பெர்ந்தனர்.

ஆலயங்கள்
--------

இப்பிரதேச மக்களின் ஆன்மீகப்பற்றுணர்வின் வெளிப்பாடாக பின்வரும் ஆலயங்கள் அமைந்திருக்கின்றன.

* அருள்மிகு வயலூர் முருகன் ஆலயம்.
* புனித சூசையப்பர் தேவாலயம்.
* அருள்மிகு புதுக்காடு ஐயனார் ஆலயம்.

வெளி இணைப்புகள்
---------------
**தெற்கு ஜோர்ஜியா நெட்டைக்காலி** (*South Georgia pipit*)(*ஆந்தசு அண்டார்டிகசு*) என்பது அண்டார்டிக்கா மூவலந்தீவில் உள்ள தெற்கு ஜோர்ஜியா தீவுக்கூட்டத்தில் மட்டுமே காணப்படும் குருவி அளவிலான பறவையாகும். இது அந்தாட்டிக்கா கண்டத்தில் உள்ள ஒரே பாடும் பறவை ஆகும். தெற்கு ஜோர்ஜியாவின் ஒரே பசாரிபார்மிசு பறவையான இது கடல் பறவைகள் அல்லாத பறவைகளில் ஒன்றாகும்.

விளக்கம்
--------

தெற்கு ஜோர்ஜியா நெட்டைக்காலி ஒரு சிறிய மற்றும் குட்டையான வல்லுறுதி வாய்ந்த நெட்டைக்காலி ஆகும். இது 17 செ.மீ. நீளமானது. இதன் எடை 36 கிராம் ஆகும். இந்த இனம் நீண்ட கால்கள் மற்றும் மிக நீண்ட கால்நகம் மற்றும் ஒரு குறுகிய வாக் கொண்டுள்ளது.

நடத்தை
------

தெற்கு ஜோர்ஜியா நெட்டைக்காலி உலர்ந்த புல்லினால் கூடுகளை உருவாக்குகிறது. பொதுவாக *டுசாக்* எனும் ஒரு வகைப் புல்லில் கூட்டினை கட்டுகிறது. ஒரு வருடத்திற்கு நான்கு முட்டைகள் வரை இடும். இது சிறிய பூச்சிகள் மற்றும் சிலந்திகள் மற்றும் கடற்கரைக் குப்பைகளை உண்கிறது.

பாதுகாப்பு
----------

இத்தீவுகளில் மனிதனால் அறிமுகம் செய்யப்பட்ட எலிகள் மற்றும் மனிதர்களால் ஏற்படும் சுற்றுச்சூழல் பாதிப்பு ஆகியவற்றால் இது அச்சுறுத்தலுக்கு உள்ளாகியுள்ளது. 2011-ல் தெற்கு ஜோர்ஜியாவில் எலிகளை ஒழிக்கத் தொடங்கிய தெற்கு ஜோர்ஜியா பாரம்பரிய அறக்கட்டையின் வாழ்விட மறுசீரமைப்பு (எலி ஒழிப்பு) திட்டத்தின் சுவரொட்டியில் இப்பறவையின் படம் இடம்பெற்றிருந்தது. இத்திட்டத்தின் ஆரம்பக் கட்டம் 2015-ல் தொடக்கத்தில் முடிவடைந்தது; மேலும் 2018-ல் திட்டத்தின் வெற்றி உறுதி செய்யப்பட்டது.
பிரியான் தீவு மற்றும் தெற்கு ஜோர்ஜியாவில் உள்ள எந்த கடற்கரையிலும் இந்த பறவையை பார்வையாளர்கள் பார்க்க முடியும்.

மேற்கோள்கள்
-----------

1. ↑  BirdLife International (2021). "*Anthus antarcticus'"*. *IUCN Red List of Threatened Species* **2021**: e.T22705324A177963150. doi:10.2305/IUCN.UK.2021-3.RLTS.T22705324A177963150.en.. பார்த்த நாள்: 1 January 2022.
2. ↑  "South Georgia Pipit - eBird". *ebird.org* (ஆங்கிலம்). 2022-09-17 அன்று பார்க்கப்பட்டது.
3. ↑  Amos, Jonathan (2018-05-09). "Rodents driven from South Georgia". *BBC News*. .

வெளி இணைப்புகள்
---------------

* BirdLife Species Factsheet

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q493653
* விக்கியினங்கள்: Anthus antarcticus
* ADW: Anthus\_antarcticus
* ARKive: anthus-antarcticus
* Avibase: AAA4D21C5E20D407
* BirdLife: 22718588
* ஈபேர்டு: sogpip1
* EoL: 1051324
* Euring: 27780
* GBIF: 2490247
* iNaturalist: 13740
* IRMNG: 10861050
* ITIS: 558633
* IUCN: 22718588
* என்.சி.பி.ஐ: 2059864
* Xeno-canto: Anthus-antarcticus

 |
இராமநாதபுரத்தை ஆண்ட சிற்றரசர்களுக்கு **சேதுபதிகள்** என்று பெயர். சேது சமுத்திரம் என்ற இராமேஸ்வரத்தை காத்து வந்ததால் இவர்களுக்கு சேதுபதிகள் என்ற பெயர். இராமநாதபுரத்தில் குடியேறிய இவர்கள் பிற்காலத்தில் மதுரை, திருநெல்வேலி ஆகிய பகுதிகளிலும் குடியேறினர். பாளையக்காரர்கள் போன்று சாதாரண தலைவர்களாக இருந்த இவர்கள் பின்னாளில் சுதந்திரமான புதிய நாட்டை இராமநாதபுரத்தைச் சுற்றி ஏற்படுத்திக் கொண்டனர்.

உடையான் சேதுபதி
---------------

1605-1622 புகளுாில் சிற்றரசராக இருந்த சடையத்தேவா் என்பவரை முத்துகிருஷ்ணப்ப நாயக்கா் மறவா் நாட்டுக்கு தலைவராக்கினாா். அந்த சடையத்தேவரே உடையான் சேதுபதி எனப்பட்டாா். சேது என்றால் அணை பதி என்றால் காவலன் என்ற பொருள். இவா் வழி வந்தவா்களே இராமநாதபுர சேதுபதிகள் எனப்பட்டனா். இவருக்குப்பின் இவரது மகன் கூத்தன் சேதுபதி(1622-1636) ஆட்சிக்கு வந்தார்.

இரண்டாம் சடையக்கதடதேவர் - (1636-1645)
-------------------------------------

இவா் கூத்தன் சேதுபதியின் தத்துப்பிள்ளையாவாா்.

இவருக்குத் தளவாய் சேதுபதி என்ற பெயரும் உண்டு.இவா் 1645இல் மரணமடைந்தாா்.

இவரும் செம்மநாட்டு மறவர் இனத்தை சார்ந்தவர்.

இரகுநாத சேதுபதி - (1645-1671)
-----------------------------

இவா் தஞ்சை படைகளை தோற்கடித்து மன்னாா் கோவில்,தேவகோட்டை,அறந்தாங்கி,திருவாரூா் ஆகிய பகுதிகளைக் கைப்பற்றினாா்.குதுப்கான் என்ற முஸ்லீம் படைத்தலைவா் மதுரையை தாக்கிய போது அப்படையை அடக்குவதில் இவா் முக்கிய பங்கு வகித்தாா்.

இதனால் இரகுநாத சேதுபதிக்கு நவராத்திாி விழாவை நடத்த அனுமதி வழங்கினாா் திருமலை நாயக்கா்.எட்டயப்புரத்து பாளையக்காரா்களை அடக்கியதால் இவருக்கு மன்னாா்குடி பாிசாகக் கிடைத்தது.

மைசூா் மன்னா் கந்தா்வ நரசராய உடையாா் மதுரைமீது படையெடுத்த போது திருமலை நாயக்கருக்கு உதவிய இரகுநாத சேதுபதி கந்தா்வ நரசராய உடையாா் படையைத் தோற்கடித்து தோற்று ஓடியவா்களை நஞ்சன் கூடு என்ற இடத்தில் வீரா்களை மற்றும் எதிா்பட்டவா்களை மூக்கருத்து பழி வாங்கினாா்.இதனால் இவருக்கு திருமலை சேசுபதி என்ற பட்டம் கொடுக்கப்பட்டது.

அழகிய சிற்றம்பலக் கவிராயா்,அமிா்த கவிராயா் போன்றோா் அவரால் ஆதாிக்கப்பட்ட தமிழ்க் கவிஞா்கள் ஆவா்.இராமேஸ்வரத்தில் இரண்டாம் பாிகாரத்தை கட்டியவா் இவரே என்று கூறப்படுகிறது.

இரண்டாம் இரகுநாத சேதுபதி
------------------------

கிழவன் சேதுபதி
இவர் தொண்மையான செம்மநாட்டு மறவர் இனத்தை சார்ந்தவர்.

திருமலை சேசுபதிக்குப்பின் இரண்டாம் இரகுநாத சேதுபதி என்ற கிழவன் சேதுபதி அரியணை ஏறினார்.கிழவன் என்றால் அரியணைக்கு உரியவர் என்று பொருள்படும்.

சொக்கநாத நாயக்கரைத் தந்திரமாக வீழ்த்தி ரஸ்தம்கான் என்பவர் சொக்கநாதரைத் திரைமறைவில் வைத்துத் தானே ஆட்சி செய்தார். இச்சூழ்ச்சியைக் கன்னிவாடியின் கோவிந்தபையன் சின்னகத்தரி நாயக்கர் என்பவரின் துணையுடன் கிழவன் சேதுபதி முறியடித்தார்.

தஞ்சையுடனான போரில் வெற்றி பெற்று அறந்தாங்கி, திருமயம், பிரான் மலை போன்ற கோட்டைகளைக் கைப்பற்றினார்.
**அமைனேற்றம்** *(Amination)* என்பது கரிமச் சேர்மத்தில் ஒர் அமீன் குழுவைச் சேர்க்கின்ற செயல் முறையாகும். நம் அன்றாட வாழ்க்கையில் கரிமநைட்ரசன் சேர்மங்கள் ஏராளாமாக பயன்படுத்தப்படுவதால் இவ்வினைகள் முக்கியத்துவம் வாய்ந்தவையாகக் கருதப்படுகின்றன.

இவ்வினையை நிகழ்த்துகின்ற நொதிகள் அமைனேசுகள் எனப்படுகின்றன. அமோனியா அல்லது ஆல்க்கைலேற்ற அமீன், குறைவு அமைனேற்றம் மற்றும் மான்னிச் வினை போன்ற வினைகள் உட்பட பல வழிகளில் அமைனேற்றம் நிகழ்கிறது. உதாரணமாக, -COOH -> -CONH2.
அமில {வினையூக்கிகள் முன்னிலையில் ஆல்ககால்களை அமைனேற்றம் செய்து தொழிற்சாலைகளில் பல ஆல்கைல் அமீன்கள் தயாரிக்கப்படுகின்றன.

மின்னணுநாட்ட அமைனேற்ற வினையில் அமைன் ஒரு மின்னணு மிகுபொருளாகவும் வினையில் பங்கேற்கும் கரிமச் சேர்மம் மின்னணு கவரியாகவும் செயல்படுகின்றன. ஆக்சாசிரிடின்கள், ஐதராக்சிலமைன்கள், ஆக்சைம்கள் மற்றும் N–O அடிமூலக்கூற்று தளப்பொருட்கள் போன்ற சில எலக்ட்ரான் குறைவு அமீன்கள் பங்கேற்கும் போது இவ்வினை தலைகீழாக நிகழ்கிறது. எலக்ட்ரான் கவரியாக அமீன் பயன்படுத்தப்பட்டால் அவ்வினை மின்னணு அமைனேற்ற வினை என அழைக்கப்படுகிறது. கார்பனயன் மற்றும் ஈனோலேட்டு போன்ற மிகை எலக்ட்ரான் கரிம வேதியியல் தளப்பொருட்கள் இச்செயல்முறையில் மின்னணு மிகு பொருட்களாகப் பயன்படுகின்றன.

ஐதரோவமைனேற்ற வினைகளில் அமீன்கள் ஆல்க்கீன்களுடன் சேர்க்கப்படுகின்றன.

மேற்கோள்கள்
-----------

1. ↑  Karsten Eller, Erhard Henkes, Roland Rossbacher, Hartmut Höke "Amines, Aliphatic" in *Ullmann's Encyclopedia of Industrial Chemistry*, Wiley-VCH, Weinheim, 2005. எஆசு:10.1002/14356007.a02\_001
2. ↑  Liangbin Huang, Matthias Arndt, Käthe Gooßen, Heinrich Heydt, and Lukas J. Gooßen "Late Transition Metal-Catalyzed Hydroamination and Hydroamidation" Chem. Rev. 2015, 115 (7), pp 2596–2697. எஆசு:10.1021/cr300389u
பாம்புத்தாரா மீனை விழுங்கும் முன்பு காற்றில் தூக்கிப்போட்டுப் பிடிக்கும் காட்சி
**பாம்புத்தாரா** ( Oriental darter, *Anhinga melanogaster*) என்பது தெற்காசியா மற்றும் தென்கிழக்கு ஆசியாவின் வெப்பமண்டலப் பகுதிகளில் காணப்படும் நீர்ப்பறவையாகும். இவற்றை **வழுவாங்கி** என்றும் **நெய்காக்கை** என்றும் அழைப்பதுண்டு. இவை நீண்ட மற்றும் மெல்லிய கழுத்தும் நேர்க்கூரான அலகும் கொண்டுள்ளன. இவை நீர்க்காகம் போன்று நீரில் மூழ்கி மீன்களை வேட்டையாடுகின்றன. இவை நீருக்கடியில் ஒரு மீனைப் பிடித்த பிறகு, மேற்பரப்பிற்கு மேலே கொண்டு வந்து, காற்றில் வீசியெறிந்து விழுங்குகின்றன. நீருக்குள் தன் உடலை வைத்துக்கொண்டு, நீருக்கு வெளியே கழுத்தை மட்டும், பாம்பு போல நீட்டிக் கொண்டு, நீந்துவதால் இவை *பாம்புத்தாரா* என்ற பெயரில் அழைக்கப்படுகிறது. நீர்க்காகங்களைப் போலவே, இவை ஈரமான இறகுகளைக் கொண்டுள்ளது, பெரும்பாலும் ஒரு பாறை அல்லது கிளையில் அமர்ந்து இறக்கைகளை விரித்து உலரச்செய்யும்.

மேற்கோள்கள்
-----------

1. ↑  BirdLife International (2016). "*Anhinga melanogaster*". *IUCN Red List of Threatened Species* **2016**: e.T22696712A93582012. doi:10.2305/IUCN.UK.2016-3.RLTS.T22696712A93582012.en.. பார்த்த நாள்: 11 November 2021.

வெளி இணைப்புகள்
---------------

விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***பாம்புத்தாரா***

விக்கிமீடியா பொதுவகத்தில்,  
 ***பாம்புத்தாரா***   
என்பதின் ஊடகங்கள் உள்ளன. 

* Sounds
* Images and videos on the Internet Bird Collection
* Darter - Species text in The Atlas of Southern African Birds.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q282242
* விக்கியினங்கள்: Anhinga melanogaster
* ARKive: anhinga-melanogaster
* Avibase: CA0C901AF6DA9284
* BirdLife: 22696712
* BOLD: 88867
* ஈபேர்டு: darter2
* Euring: 860
* பாசில்வொர்க்சு: 367451
* GBIF: 2482081
* iNaturalist: 5062
* IRMNG: 10955190
* ITIS: 174758
* IUCN: 22696712
* என்.சி.பி.ஐ: 2039642
* NZBO: darter
* NZOR: 15b091b5-284b-40b4-864d-c2e1209c8371
* WoRMS: 212610
* Xeno-canto: Anhinga-melanogaster

 |
**தெற்கு பட்டன் தீவு தேசிய பூங்கா** (*South Button Island National Park*) என்பது இந்தியாவின் அந்தமான் மற்றும் நிக்கோபார் தீவுகளின் கடற்கரையில் அமைந்துள்ள ஒரு தேசிய பூங்கா ஆகும். இந்த பாதுகாக்கப்பட்ட தீவின் மொத்த பரப்பளவு சுமார் 5 km2 (2 sq mi) ஆகும். இது அண்டைத் தீவுகளான வடக்கு பட்டன் தீவு தேசிய பூங்கா மற்றும் நடுப் பட்டன் தீவு ஆகியவற்றுடன், இரண்டு தேசிய பூங்காக்களும், தெற்கு அந்தமான் தீவின் கடற்கரையில் உள்ள ஜான்சி இராணி கடல் தேசிய பூங்காவின் ஒரு பகுதியாகும்.

பூங்கா
------

தெற்கு பட்டன் தீவு தேசிய பூங்கா ஜான்சி இராணி தேசிய கடல் தேசிய பூங்காவின் ஒரு பகுதியாகும். இது ஹேவ்லாக் தீவின் தென்மேற்கு 24 km (15 mi) தொலைவில் அமைந்துள்ளது. ஓடி படகில் சுமார் இரண்டு மணி நேரப் பயணத்தில் சென்றடையலாம்.

சுற்றுலா
--------

தீவினைச் சுற்றியுள்ள கடலால் மிதமான கடல்சார் காலநிலையை இத்தீவில் காணப்படுகிறது. இத்தீவின் நாளொன்றின் சராசரி வெப்பநிலை 20 மற்றும் 30 °C (68 மற்றும் 86 °F) வரை மாறுபடும். சூன் மற்றும் அக்டோபர் மாதங்களுக்கு இடைப்பட்ட தென்மேற்கு பருவமழை காலத்தில் இத்தீவில் அதிக மழை பெய்யும். பெரும்பாலான சுற்றுலாப் பயணிகள் திசம்பர் மற்றும் ஏப்ரல் மாதங்களுக்கு இடையில் வருகிறார்கள்.

சிறிய தீவைச் சுற்றியுள்ள முக்கிய ஈர்ப்புகளில் ஒன்று ஆழமற்ற நீரில் தெளிவாகக் காணப்படும் பவளப்பாறைகள் ஆகும். இந்த வெப்பமண்டல பவளப்பாறைகள் (6 அடி (1.8 m) குறைந்த ஆழத்தில் உள்ளன. இத்தீவு இசுகூபா மூழ்கலுக்குப் பிரபலமான தளமாகும்.

தாவரங்கள் மற்றும் விலங்கினங்கள்
-------------------------------

இத்தீவில் இருக்கும் சில மரங்கள் மற்றும் புதர்கள் பிரம்பு பனை *கலமசு பலூசுட்ரிசு*, கொடி மூங்கில் *டினோக்ளோவா அண்டமானிகா* மற்றும் *பரிஷியா இன்சிக்னிசு*, *கலோபில்லம் சோலாட்ரி*, *பலா இனம்*, *கேனரியம்*, திப்டெரோகார்பசு *கிராண்டிப்ளோரசு*, *என்டிபிரோசிசுமால்சு*, திப்டெரோகார்பசு, *சைடெராக்சிலோன்*, *அப்ரோசா வில்லோசுலா*, பேக்கௌரியா *சபிடா*, கரியோட்டா *மிடிசு* மற்றும் *டைனோக்ளோவா பலஸ்ட்ரிசு*.

தீவின் நிலப்பரப்பு சிறிய அளவில் உள்ளதால் இங்கு நிலவாழ் பாலூட்டிகள் குறைவாக உள்ளன. இங்கு நீர்வாழ் விலங்குகள் அதிகமாக காணப்படுகிறது. இதில், ஆவுளியா, நீர் பல்லிகள், கடலாமை, ஓங்கில் மற்றும் நீலத் திமிங்கலங்கள் ஆகியவை அடங்கும். கரைக்கு வெளியே காணப்படும் மீன்களில் பொமடோமைடீ, ஸ்வீட்லிப்ஸ், சேவல்கோழி மீன், கடல் தேவதை மீன், பட்டாம்பூச்சி மீன், டெவில் ரேஸ், ஆனைத்திருக்கை மற்றும் சீலா, அத்துடன் நுடிபிராஞ்ச்சு, பேய்க்கணவாய் மற்றும் இறால் ஆகியவை அடங்கும். கடல் ஆமைகள் இங்கு இனப்பெருக்கம் செய்கின்றன. சின்ன உழவாரன் (*ஏரோட்ராமசு புசிபாகசு*) மற்றும் தனித்துவமான வெள்ளை-வயிறு கடற்கழுகு (*ஹாலியாயீடசு லுகோகாசுடர்*) காணப்படுகிறது.

மேலும் பார்க்கவும்
------------------

* முனைவர் கே. கே. முகமது கோயா கடல் வெள்ளரி பாதுகாப்பு காப்பகம்

மேற்கோள்கள்
-----------

1. 1 2 3 4 5 6  "South Button Island National Park, Andaman and Nicobar Islands". Trans India Travels. 9 November 2015 அன்று பார்க்கப்பட்டது.
2. ↑   *Handbook of National Parks, Wildlife Sanctuaries, and Biosphere Reserves in India*. .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF

 |
| தேசிய | 
* ஜெர்மனி

 |
**யேமன் மக்கள் சனநாயகக் குடியரசு** (*People's Democratic Republic of Yemen*), அல்லது **தெற்கு யேமன்** (*South Yemen*) என்பது சோசலிசக் குடியரசாக இருந்த ஒரு நாடாகும். இது 1990, மே 22 ஆம் நாள் வடக்கு யேமனுடன் இணைந்து யேமன் குடியரசு என்ற ஒன்றிணைந்த நாடானது. இது யேமனின் தற்போதைய தெற்கு மற்றும் கிழக்கு மாகாணங்கள் ஆகும். 1994 இல் நடந்த உள்நாட்டுப் போரின் போது வடக்கு யேமன் இராணுவம் இரு நாடுகளுக்கும் இடையில் உருவான இணைப்பை உறுதிப்படுத்தும் முகமாக தெற்கு யேமனை முற்றுகையிட்டு முழு நாட்டையும் தன் கட்டுப்பாட்டுக்குள் கொண்டு வந்தது. தெற்கு யேமன் தலைவர் தற்போது நாடு கடந்த நிலையில் வாழ்கிறார். 200 ஆம் ஆண்டில் இருந்து தெற்கு யேமன் விடுதலைக்கான அமைப்பு உருவாக்கப்பட்டது.

வரலாறு
------

பிரித்தானியக் கிழக்கிந்தியக் கம்பனி இந்தியாவுக்கு செல்லும் தமது கப்பல்கள் தரித்துச் செல்லவென ஏடென் துறைமுகத்தை பிரித்தானியா 1839 ஆம் ஆண்டு ஜனவரி 19 இல் கைப்பற்றியது. 1937 ஆம் ஆண்டு வரையில் ஏடென் பிரித்தானிய இந்தியாவினால் ஆளப்பட்டு வந்தது. அதன் பின்னர் ஏடென் குடியேற்றம் என்ற பெயரில் தனிக்குடியேற்ற நாடாக்கப்பட்டது.

1963 ஆம் ஆண்டில், ஏடெனும் அதனைசூழ்ந்த பிரதேசமும் தெற்கு அரேபியக் கூட்டமைப்பு என்ற அமைப்பைத் தோற்றுவித்தன.

1963, அக்டோபர் 14 இல் இருந்து பிரித்தானியரிடம் இருந்து விடுதலையை வேண்டி அங்கு தேசியவாதிகள் இணைந்து ஆயுத நடவடிக்கையில் ஈடுபட ஆரம்பித்தனர். 1967 இல் சூயஸ் கால்வாய் தற்காலிகமாக மூடப்பட்டதை அடுத்து பிரித்தானியர் படிப்படியாக வெளியேற ஆரம்பித்தனர். தெற்கு யேமன் நவம்பர் 30, 1967 இல் முழுமையாக விடுதலை அடைந்தது.
**அமோனியம் அயோடேட்டு** *(Ammonium iodate)* என்பது NH4IO3 என்ற வாய்ப்பாட்டைக் கொண்ட கனிம வேதியியல் சேர்மம் ஆகும். எல்லா அயோடேட்டு உப்புகளைப் போலவே அமோனியம் அயோடேட்டும் குளிர்ந்த நீரில் மிகக் குறைவாகவும் சூடான நீரில் மிதமாகவும் கரைகிறது. இது ஒரு வலிமையான ஆக்சிசனேற்றியாகும்.

தயாரிப்பு
---------

அமோனியாவுடன் அயோடிக் அமிலத்தைச் சேர்த்து நடுநிலையாக்கம் செய்வதன் மூலம் அமோனியம் அயோடேட்டைத் தயாரிக்க முடியும் 

HIO3 + NH3 → NH4IO3.
தண்ணீரில் மிகக் குறைவாக கரையும் பண்பைக் கொண்டு ஓர் அமோனியம் உப்புடன் அயோடேட்டு கரைசலைச் சேர்த்து இதை வீழ்படிவாக்கியும் தயாரிக்கலாம். 

2 KIO3 + (NH4)2SO4 → 2 NH4IO3 + K2SO4
அயோடினை அமோனியம் ஐதராக்சைடு கரைசலில் கரைத்து பிற அயோடேட்டுகள் தயாரிப்பது போல அமோனியம் அயோடேட்டைத் தயாரிக்க இயலாது. இவ்வினையில் வெடிபொருளான நைட்ரசன் டிரை அயோடைடு உருவாகிறது.

3 I2 + 5 NH3 → 3 NH4I + NH3\*NI3

வேதிப்பண்புகள்
--------------

ஒடுக்கும் அமோனியம் அயனியும் ஆக்சிசனேற்றும் அயோடேட்டு அயனியும் அமோனியம் அயோடேட்டில் இருப்பதால் 150° செல்சியசு வெப்பநிலையில் இது நைட்ரசன், ஆக்சிசன், அயோடின் மற்றும் தண்ணீராக சிதைவடைகிறது. 
60 °செல்சியசு வெப்பநிலைக்கு கீழான வெப்பநிலையில் இவ்வினை நிகழ்வதில்லை. ஆனால் பொட்டாசியம் டைகுரோமேட்டு அல்லது தாமிர(II) குளோரைடு வினையூக்கியின் இதுவும் அறை வெப்பநிலையில் எரிகிறது. 

NH4IO3 → N2 + O2 + I2 + H2O

பாதுகாப்பு
----------

அனைத்து அயோடேட்டு உப்புகளைப் போல அமோனியம் அயோடேட்டும் ஒரு வலிமையான ஆக்சிசனேற்ரியாகச் செயல்படும் என்பதால் இதை கந்தகம், பாசுபரசு மற்றும் உலோகத் தூள்கள் போன்ற தீப்பற்றும் பொருட்களிடம் இருந்து தொலைவில் வைக்கப்படவேண்டும்.

மேற்கோள்கள்
-----------

1. ↑  "Eigenschaften von Ammoniumiodat - Das Periodensystem online".
2. 1 2  "காப்பகப்படுத்தப்பட்ட நகல்" (PDF). 2016-10-28 அன்று மூலம் (PDF) பரணிடப்பட்டது. 2018-06-25 அன்று பார்க்கப்பட்டது.
3. ↑
**கோபி ஷங்கர் மதுரை** (*Gopi Shankar Madurai*, பிறப்பு: 13 ஏப்ரல், 1991) இளம் சமூக சேவகர்களுக்கான காமன்வெல்த் நாடுகளின் விருது பெற்ற முதல் தமிழர் ஆவார். பாலின சமத்துவ போராளியான கோபி, பால்புதுமையராக வாழும் ஒரு இடையிலிங்க (Intersex) நபர் ஆவார். கோபி ஸ்ரீ ராமகிருஷ்ணா மடத்தில் இந்திய மெய்யியலை கற்று, ஸ்ரீ ராமகிருஷ்ணா விஜயம் ஆசிரியர் குழுவில் சேவையாற்றினார், பின்னர் 2011-ல் சிருஷ்டி என்னும் மாற்று பால், பாலினம், பாலியல் ஒருங்கிணைவுள்ள மக்களுக்கான மாணவர் அமைப்பை, மதுரையில் துவக்கினார். கோபி கடந்த 2016 ஆம் ஆண்டு நடந்த சட்டமன்ற தேர்தலில் போட்டியிட்ட, இந்தியாவின் இளம் வேட்பாளர் ஆவார். பால், பாலினம் , பாலின ஒருங்கிணைவு பற்றிய இவரது சொற்பொழிவு ஸ்பெயின் நாடாளுமன்றத்தில் பொது பார்வைக்காக யுனெஸ்கோ, ஐக்கிய நாடுகள் சபை, ஐரோப்பிய நாடாளுமன்ற தலைவர்கள் முன்னிலையில் காட்சிப்படுத்தப்பட்டது. கடந்த 2015 ஆம் ஆண்டு கோபி இந்திய நாடாளுமன்றத்துக்கு, மாற்றுப்பாலினத்தவர் மசோதா தாக்கல் செய்ய சாட்சிக்காக அழைக்கப்பட்டார். கோபியின் கட்டுரைகள் விர்ஜினியா பல்கலைக்கழக சமூகவியல் பாடத்திட்டத்தில் இடம்பெற்றவை, இவர் கொலம்பியா, ஜார்ஜ் வாஷிங்டன், ஆக்ஸ்போர்ட், உப்பசல பல்கலைக்கழக மாணவர்களுக்கு பாலினங்கள் குறித்து வகுப்புகள் எடுத்துள்ளார். தற்போது கேம்பிரிட்ஜ் பல்கலைக்கழகம், இவருக்கு சிறப்பு முதன்மைத்துவ பட்டம் வழங்கியுள்ளது. மத்திய அரசால் அமைக்கப்பட்டுள்ள தேசிய மாற்றுப் பாலினத்தவா் ஆணையத்தில், கோபி சங்கா் பிரதிநிதியாக நியமிக்கப்பட்டுள்ளார். இதில், தமிழகம், புதுச்சேரி, கேரளம், ஆந்திரம், கருநாடகம், தெலங்கானா, இலட்சத்தீவு ஆகியவற்றை உள்ளடக்கிய தெற்கு பிராந்திய பகுதிக்கு, இவர் நியமிக்கப்பட்டுள்ளார்.

நூல்
----

* மறைக்கப்பட்ட பக்கங்கள்

மேற்கோள்கள்
-----------

1. ↑  "இடையலிங்கத்தவர்: பாலினம் - தெரிந்ததும் தெரியாததும்". தி இந்து.
2. ↑  "மதுரை வடக்கு தேர்தல் களத்தில் மாற்று பாலினத்தவர் உரிமைப் போராளி". தி இந்து.
3. ↑  "தமிழக தேர்தலில் போட்டியிடும் இன்டர்செக்ஸ் வேட்பாளர்" – The News Minute வழியாக.
4. ↑  "மாற்றத்துக்கான கல்வி: உடலைப் போற்றும் கல்விக்கு ஓர் இனிய தொடக்கம்". தி இந்து.
5. ↑  "ஊடக கவன ஈர்ப்பால் முக்கியக் கட்சிகளிடம் இருந்து மிரட்டல்: வேதனை பகிரும் மதுரை வடக்கு வேட்பாளர் கோபி ஷங்கர்". தி இந்து.
6. ↑  "Profile of Speakers: Gopi Shankar Madurai at Madrid Summit 2017". 2017-09-06 அன்று மூலம் பரணிடப்பட்டது. 2018-02-03 அன்று பார்க்கப்பட்டது – www.worldpridemadrid2017, Spain வழியாக.
7. ↑  "கோபி ஷங்கர்: மதுரை வடக்கு தேர்தல் களத்தில் இடையலிங்க இளைஞர்!". Your Story Tamil.
8. ↑  "*மாற்றுப்பாலினத்தவரின் உணர்வுகளை உலகம் புரிந்துகொள்ள வேண்டும்* - சர்வதேச அளவில் ஒலித்த தமிழ்க் குரல்!" – www.vikatan.com வழியாக.
9. ↑

வெளி இணைப்புகள்
---------------

* பால், பாலினம்: அருந்ததிராயின் புரிதல் - கோபி ஷங்கர்
**கட்டற்ற திறவூற்றுச் சொற்பிழைத்திருத்தி மற்றும் இலக்கணப்பிழைத்திருத்தி** சொற்பிழைகளையும் இலக்கப்பிழைகளையும் திருத்தும் ஒரு கட்டற்ற மென்பொருளை உருவாக்குவதற்காகத் தமிழ்ச் சமூகத்தின் முயற்சிகளும் அதன் விளைவுகளும்.

வரலாறு
------

கட்டற்ற திறவூற்றுச் சொற்பிழைத்திருத்தியின் முதல் முயற்சி 2003ஆம் ஆண்டு துவங்கப்பட்டது. தமிழா ! குழுவினர் ஓபன் ஓபிஸ் 1.1 அலுவலகத் தொகுதியின் தமிழ்ப் பதிப்பிற்காக இம்முயற்சியை மேற்கொண்டு , இதற்காக ஏறக்குறைய 11,000 சொற்களைக் கொண்ட ஒரு சொற்பட்டியலைத் தயாரித்தனர். 

ஓபன் ஒபிஸ் 1.1 சொற்பிழைகளைத் திருத்துவதற்காகப் பயன்படுத்திய ‘ மைஸ்பெல் ‘ (MySpell) என்ற பொறி, ஒற்றை பைட் குறியீட்டை மட்டுமே பயன்படுத்தியதன் காரணமாக அதனால் ஒருங்குறியில் எழுதப்படும் தமிழை ஆதரிக்க முடியவில்லை. இதனால் இந்த முயற்சி வெற்றி பெறவில்லை. விளைவாக , ஓபன் ஓபிஸில் செயல்படும் ஒரு சொற்பிழைத்தியை உருவாக்கும் முயற்சி கைவிடப்பட்டது.

### தமிழின் முதலாவது கட்டற்ற திறவூற்றுச் சொற்பிழைத்திருத்தி

இருப்பினும் , இம்முயற்சிக்காகத் தயாரிக்கப்பட்ட சொற்பட்டியலைப் பயன்படுத்தி விஜய் என்பவர் மைஸ்பெல்லின் முன்னோடியான ‘ கனூ அஸ்பெல் ‘ (GNU Aspell) என்ற பொறியில் தமிழுக்கான ஆதரவை ஏற்படுத்தினார். அவர் உருவாக்கிய மென்பொருளே தமிழின் முதலாவது கட்டற்ற திறவூற்றுச் சொற்பிழைத்திருத்தியென நாம் கருதலாம்.

### பேரகராதியில் கூடுதலான தமிழ் சொற்களை சேர்க்கும் முயற்சி

சில ஆண்டு இடைவெளிக்குப் பின்னர், சென்னை தொழில்நுட்ப நிறுவனத்தைச் சேர்ந்த ஒரு தன்னார்வக் குழு இத்திட்டத்தைக் கையிலெடுத்து, தமிழ் பேரகராதியில் உள்ள ஒரு இலட்சத்திற்கும் மேற்பட்ட சொற்களைக் கனூ அஸ்பெல் பொறியில் சேர்த்தது. இவ்வாறு கூடுதலான சொற்களைக் கனூ அஸ்பெல் பெற்ற போதிலும், அதனால் தவறாக எழுதப்பட்டிருக்கும் சொற்களுக்குப் பொருத்தமான சொற்களை ஓரளவிற்கே பரிந்துரைக்க முடிந்தது.

### ஹன்ஸ்பெல் பயன்பாடு மற்றும் தமிழா குழுவினரின் பங்கு

இதற்கிடையில் , ஓபன் ஓபிஸ் அதன் 2.0.2 பதிப்பு முதற்கொண்டு மைஸ்பெல்லுக்குப் பதிலாக ஒருங்குறியை ஆதரிக்கும் ஹன்ஸ்பெல் (HunSpell) என்ற சொற்பிழைத்திருத்தி பொறியைப் பயன்படுத்தத் தொடங்கியிருந்தது. இப்பொறியைப் பயன்படுத்தி தமிழா ! குழுவினர் ஓபன் ஓபிஸ் , லிப்ரெஓபிஸ், பயர்பாக்ஸ் ஆகிய மென்பொருள்களில் செயல்படும் ஒரு சொற்பிழைத்திருத்தியை 2011 ஆம் ஆண்டு வெளியிட்டனர். முந்தைய வெளியீடுகள் சொல் அகராதியை மட்டுமே பயன்படுத்தி சொற்பிழைகளைக் கண்டுபிடித்தன. ஹன்ஸ்பெல் சொற்பிழைத்திருத்தியோ சொற்களுடன் ஒட்டுகளை முன்னும் பின்னும் சேர்க்கும் விதிகளையும் கொண்டிருந்தது. அடிக்கடி தவறாக எழுதப்படும் சொற்களுக்கான மாற்று சொற்பட்டியலும் இத்திருத்தியில் இருந்தது .

### லேங்குவேஜ் டூல் உருவாக்கம்

இருப்பினும், இச்சொற்பிழைத்திருத்தியில் ஒரு சிக்கல் இருந்தது. ஹன்ஸ்பெல் ஒவ்வொரு சொல்லையும் தனியாகப் பார்த்ததால், அதனால் ஒற்றுப் பிழைகளைக் கண்டுபிடிக்க முடியவில்லை. இச்சிக்கலுக்கான தீர்வு 2014 ஆம் ஆண்டுதான் கிடைத்தது. அவ்வாண்டு ‘ லேங்குவேஜ் டூல் ‘ (LanguageTool) என்ற பொறியில் தமிழுக்கான ஆதரவு தமிழா ! குழுவினரால் சேர்க்கப்பட்டது. லேங்குவேஜ் டூல் ஒற்றுப்பிழை மட்டுமின்றி சொற்களைச் சேர்த்தும் பிரித்தும் எழுதுவதால் ஏற்படும் தவறுகளையும் கண்டுபிடிக்கும் வசதியைக் கொண்டிருக்கிறது.

தமிழில் சொல் திருத்தியின் தேவைகள்
---------------------------------

* இலக்கண திருத்தி
* சந்திப் பிழை திருத்தி
* எழுத்துப் பிழை திருத்தி

பயன்பாட்டில் இருக்கும் சில கருவிகள்
-----------------------------------

* நாவி
* வாணி
* சர்ச்கோ பரணிடப்பட்டது 2014-11-20 at the வந்தவழி இயந்திரம்

மேற்கோள்கள்
-----------

1. ↑
2. ↑
3. ↑
4. ↑
5. ↑
**கட்டளைக் கலிப்பா** யாப்பிலக்கணம் கூறும் செய்யுள் பாங்குகளில் ஒன்று. விருத்தம் போன்ற அமைப்பினை உடைய இந்தப் பாவானது நான்கு அடிகளைக் கொண்டிருக்கும். அந்த அடிகள் வரையறுத்த எழுத்து எண்ணிக்கையை அடிப்படையாகக் கொண்டவை. நேரசையில் பாடல் தொடங்கினால் 11 எழுத்துக்களையும், நிரையசையில் பாடல் தொடங்கினால் 12 எழுத்துக்களையும் அடி வரையறையாகக் கொண்டிருக்கும்.

பாடல் – எடுத்துக்காட்டு
-----------------------

ஆரசந் திரணத்து மண்டு மண்டி

லாளரு வருத்துவிரு விருப்பாகியே
ஊரசந் திரவிற் பாதிசென்றுமே 

யிறங்கிலாண் மகட்கென் செய்வேனையா
தீரசந் திரகாவியிடக் கயா

சிங்கவுத் தண்டத்தூர் தண்டனேரண
வீரசந் திரகிரி நகராதிபா 

வெங்கடேசுர வெட்டம ராஜனே. 
எழுத்துக்களை எண்ணும்போது மெய்யெழுத்தை விட்டுவிட்டு எண்ணுதல் வேண்டும். வேண்டுமேல் குற்றியலுகரம், குற்றியலிகரம் எழுத்துக்களையும் எண்ணிக்கையில் சேர்க்காமல் எண்ணுதல் வேண்டும்.

எழுத்து எண்ணும் பாங்கு - எடுத்துக்காட்டு
----------------------------------------

ஆ\1\ர\2\சந்\3\ தி\4\ர\5\ணத்\6\து\7\ மண்\8\டு\9\ மண்\10\டி\11\ (இது நேரசையில் தொடங்கிய அடி). நிரையசையில் தொடங்கிய பாடலை விக்கிமூலம் கடிகைமுத்துப் புலவர் பாடலில் காணலாம்.

அடிக்குறிப்பு
-------------

1. ↑  
கட்டளைக் கலிப்பாக் காட்டுங் காலை  

யொருமாக் கூவிள மொருமூன் றியைய  

நேர்பதி னொன்று நிரைபன்னீ ரெழுத்தாய்  

நடந்தடிப் பாதியாய் நான்கடி யொத்தவாய்  

வருவ தின்று வழங்கு நெறியே. யாப்பருங்கலம் நூற்பா 236
2. ↑  கடிகைமுத்துப் புலவர் பாடல் 190
**கோபி மீன்கள்** என்பது 800க்கும் மேற்பட்ட சிறப்பினங்களைக் குறிக்கும் பொதுவான பெயர். எலும்புடைய மீன்கள் பெர்சிமார்ஷ் என்னும் வரிசையிலும் கோபியாய்டி என்னும் உள்வரிசையிலும் இடம் பெறுபவை. பொதுவாக அளவில் சிறியவை. பெரும்பாலான முதிர் நிலைக் கோபி மீன்கள் 10 செ.மீ நீளமாகவோ அதற்கு குறைவாகவோ இருக்கும். தற்பொழுது காணப்படும் மிகச்சிறிய முதுகெலும்புடைய உயிரி பிலிப்பைன் பண்டாக மிக்மியா என்னும் கோபி மீனாகும். நீளம் சுமார் 13 மி.மீ ஆகும். 

 கோபி மீன்
ஊன் உண்ணிகள். உலகம் முழுதும் காணப்படும். பெரும்பாலானவை கடலடிப் பகுதியில் வாழ்பவை.

பல வண்ணங்களில் காணப்படும் ஒளி ஊடுருவும். உடல் படிகத் தன்மையுடையது.இம்மீன்கள் மணல்,சேற்றுப் பகுதிகளின் வலைகளில் வாழ்பவை. காலிஃபோர்னியாவிலுள்ள சிறிய குருட்டுக் கோபி மீன்கள் பிற உயிரிகளுடன் சேர்ந்து வாழ்பவை. பெரிய மீன்களின் செவுள்களில் ஒட்டிக் கொண்டுள்ள ஒட்டுண்ணிகளை அகற்றித் தூய்மை செய்கின்றன. 

முட்டை ஈடுபவை. இம்முட்டைகள் நீரிலுள்ள கடினப் பொருள்களாகிய பாறைகள், மெல்லுடலிகளின் ஓடுகள் ஆகியவற்றுடன் ஒட்டிக்கொண்டிருக்கும். 

கோபியஸ் பாலினிமா தமிழகக் கடற்கரைப் பகுதிகளில் காணப்படும் கோபி மீனாகும். உடல் ஊதா படர்ந்த கருமை. வால் துடுப்பின் தொடக்கத்தில் மேற்பகுதியில் வெள்ளை அல்லது மஞ்சள் நிற விளிம்பைக் கொண்ட கரும்புள்ளி போன்ற அமைப்புக் காணப்படும். தலை ஓரளவு தட்டையாகவும் முகம் உருண்டையாகவும் இருக்கும். தாடைகள் சமநீளமுடையவை. கீழ்தாடையின் அடிப்பகுதிகளில் சிறிய நீட்சிகள் உள்ளன. சிறிய பற்கள் இருக்கும்.

மேற்கோள்கள்
-----------


1. ↑  அறிவியல் களஞ்சியம் தொகுதி 9
**முஸ்லிம் இப்னு ஹஜ்ஜாஜ்** ("Muslim ibn al-Hajjaj" அரபு மொழி: مسلم بن الحجاج‎) பொதுவாக 'இமாம் முஸ்லீம்' என அழைக்கப்படுகிறார். இவர் ஒரு இரானிய பாரசீக இஸ்லாமிய அறிஞர் ஆவார். இவர் குறிப்பாக ஒரு முஹதீத் (ஹதீஸ் கலை அறிஞர்) என்று அழைக்கப்படுகிறார். ஹதீஸ்களின் ஆறு முக்கிய தொகுப்புகளான ஸிஹாஹ் ஸித்தாவில் இவர் தொகுத்த ஸஹீஹ் முஸ்லிம் 'இரண்டாவது மிகவும் நம்பகமான ஹதீஸ் தொகுப்பாகக்' கருதப்படுகிறது.

பிறப்பு
-------

முஸ்லிம் இப்னு ஹஜ்ஜாஜ் இசுலாமிய நாட்காட்டி (ஹிஜ்ரி) 204இல் (கி.பி. 817இல்) ஒரு பாரசீகக் குடும்பத்தில், (இன்றைய இரான் நாட்டில்) உள்ள நிசாப்பூரில் பிறந்தார்.
 எனினும்
வரலாற்றாசிரியர்கள் இடையே அவருடைய பிறந்த தேதி குறித்து கருத்துவேறுபாடுகள் உள்ளன.

ஹதீஸ் தொகுப்பு
--------------

ஹதீஸ்களைச் சேகரிக்க முஸ்லிம் இப்னு ஹஜ்ஜாஜ் தற்போதைய ஈராக், சிரியா மற்றும் எகிப்து உட்பட அரேபிய தீபகற்பத்தில் உள்ள பல பகுதிகளுக்கு பல முறை பயணம் செய்தார். அவர் தனது சேகரிப்பில் மொத்தமிருந்த 3,00,000 ஹதீஸ்களில் 'ஸஹீஹ் முஸ்லீம்' நூலில் சேர்ப்பதற்காக, கடுமையான வரையறை அளவுகோல்களின் அடிப்படையில் ஆய்ந்து பிரித்து தேர்வு செய்து தனது சேகரிப்பில் சுமார் 4,000 ஹதீஸ்களை மட்டுமே சேர்த்தார்..
இந்த ஹதீஸ் தொகுப்பு பணியில் அவருடைய மாணவர்களான இமாம் திர்மிதி, இபின் அபி ஹத்தீம் அல்-ராஸி மற்றும் இப்னு குஜைமா ஆகியோரும் ஈடுபட்டனர்.

இறப்பு
------

முஸ்லிம் இப்னு ஹஜ்ஜாஜ் 55ஆம் வயதில் தன்னுடைய பிறந்த நகரான நிசாப்பூரிலேயே 25ஆம் தேதி ரஜப் மாதம் இசுலாமிய நாட்காட்டி (ஹிஜ்ரி) 261இல் (கி.பி. 874இல்) இறந்தார்.

மேற்கோள்கள்
-----------

1. ↑  Abdul Mawjood, Salahuddin `Ali (2007). *The Biography of Imam Muslim bin al-Hajjaj*. translated by Abu Bakr Ibn Nasir. Riyadh: Darussalam. பன்னாட்டுத் தரப்புத்தக எண்:9960988198.
2. ↑  Various Issues About Hadiths
3. ↑  Siddiqui, Abdul Hamid. "Imam Muslim". 31 அக்டோபர் 2012 அன்று மூலம் பரணிடப்பட்டது. 29 October 2012 அன்று பார்க்கப்பட்டது.
4. ↑  Ahmad, K. J. (1987). *Hundred Great Muslims*. Des Plaines, Ill.: Library of Islam. பன்னாட்டுத் தரப்புத்தக எண்:0933511167. 
Ali, Syed Bashir (May 2003). *Scholars of Hadith*. The Makers of Islamic Civilization Series. Malaysia: IQRAʼ International Educational Foundation. பன்னாட்டுத் தரப்புத்தக எண்:1563162040. . 
Ibn Khallikan (1868) [Corrected reprint]. *Ibn Khallikan's Biographical Dictionary*. **III**. translated by Baron Mac Guckin de Slane. Paris: Oriental translation fund of Great Britain and Ireland. பக். 349. .
5. ↑   *Sahih Muslim 1/4 English Arabic (Hadith Collections) "Imam Muslim Bin Hajaj Bin Naysaburi"*. Dar Al kotob & Jarir Bookstore. 2005. பன்னாட்டுத் தரப்புத்தக எண்:9782745144249.
**முஸ்லிம் குரல்:** இந்தியாவில் தமிழ்நாடு சென்னையிலிருந்து 1975ம் ஆண்டு முதல் வெளிந்த ஒரு மாத இதழாகும்.

ஆசிரியர்
--------

அபிராமம் எஸ். எம். கனி சிஸ்தி நூரி. இவர் "நூருல் இஸ்லாம்", "மறுமலர்ச்சி" ஆகிய இதழ்களில் தொடர்ந்து எழுதி அறிமுகமானவர். "பத்ஹல் இஸ்லாம்" இதழில் துணை ஆசிரியராகவும் பணியாற்றியுள்ளார். அதன் பின்பே "முஸ்லிம் குரல்" மாத இதழை ஆரம்பித்துள்ளார். மார்க்க சொற்பொழிவாளர். மலேசியா, இலங்கை, சிங்கப்பூர் வானொலிகளிலும் பேசியிருக்கிறார். தமிழ்நாடு முஸ்லிம் லீக் துணைப் பொதுச் செயலாளராக இருந்தவர். தமிழ்நாடு இஸ்லாமிய நற்பணிச்சபைத் தலைவராகவும், தமிழ்நாடு சுன்னத் வல்ஜமாஅத் ஒருங்கிணைப்புப் பேரவை பொதுச் செயலாளராகவும் பணியாற்றியுள்ளார். தமிழ்நாடு முஸ்லிம் இதழாளர் சங்கத் தலைவராக இருமுறை தேர்ந்தெடுக்கப்பட்டுள்ளார்.

பணிக்கூற்று
-----------

"அஹல சுன்னத் வல்ஜமாஅத் கொள்கை விளக்க இதழ்

உள்ளடக்கம்
----------

இவ்விதழ் அரசியல், ஆன்மீகம், சமுதாய சீர்த்திருத்தம், வரதட்சணை ஒழிப்பு போன்ற பணிகளை முன்னெடுப்பதில் தீவிரமாக இருந்துவந்தது. மேலும், உடனுக்குடன் செய்தி வெளியிட்டும் வருகின்றது. இதனால் இருமுறை மானஇழப்பு வழக்குகளை சந்தித்துமுள்ளது.
**கட்டளைக் கலித்துறை** என்பது கலித்துறையின் வகைகளுள் ஒன்று. கட்டளைக் கலி என்பதற்கு **எழுத்தெண்ணிப் பாடப்படும் கலி யாப்பு** என்று பொருள். துறை என்பது பா இனத்தின் ஒரு வகைக்குரிய பெயர். காரைக்கால் அம்மையார் தான் இவ்வகையை முதலில் பயன்படுத்தினார் என்பர்.

எழுத்தெண்ணிப் பாடுகிற பொழுது ஒற்றெழுத்துகள் (புள்ளி வைத்த எழுத்துகள்) அனைத்தையும் விட்டுவிட்டு, உயிர் அல்லது உயிர்மெய் எழுத்துகளை மட்டும் எண்ணி எழுதுவது வழக்கம். ஒரு (செய்யுள்) அடி நேரசையில் தொடங்கினால் ஒற்று நீக்கி 16 எழுத்துகள் இருக்குமாறும், நிரையசை கொண்டு தொடங்கினால் ஒற்று நீக்கி 17 எழுத்துகள் இருக்குமாறும் பாடுவர். இதன்படி நான்கடிகள் உடைய ஒரு கலித்துறைச் செய்யுள் நேரசையில் தொடங்கினால் ஒரு செய்யுளில் மொத்தம் 64 எழுத்துகளும், நிரையசையில் தொடங்கினால் அச்செய்யுளில் மொத்தம் 68 எழுத்துகளும் இருக்கும்.

ஒவ்வொரு அடியிலும் ஐந்து சீர்கள் இருக்கும். அவை செப்பலோசை கொண்டதாக இருக்கும். செப்பலோசை என்பது வெண்டளை கொண்ட சீர்ப்பிணைப்புகள். ஐந்து சீர்களில் இறுதியில் உள்ள சீர் 'விளங்காய்' வாய்பாடு கொண்டிருக்கும். ஏனைய நான்கில் 'விளங்காய்' வாய்பாட்டுச் சீர் வராது. மா, விளம், காய் வாய்பாட்டில் முடியும் சீர்கள் மட்டுமே வரும். பாடல் பொதுவாக 'ஏ' என்னும் எழுத்தில் முடிவது வழக்கம்.

காரைக்கால் அம்மையாரின் கட்டளைக் கலித்துறைப் பாடல்
-------------------------------------------------

காரைக்கால் அம்மையார் தம் **இரட்டைமணிமாலையில்** **10** பாடல்களும், சேரநாட்டு அரசரும் கழற்றறிவார் என்று அழைக்கப்படுபவருமான சேரமான் பெருமாள் நாயனாரின் **பொன்வண்ணத்தந்தாதியில்** உள்ள **100** பாடல்களும் கட்டளைக் கலித்துறை யாப்பில் அமைந்துள்ளன. பொன்வண்ணத்தந்தாதியின் முதல் பாடல் இது.

**பொன்வண்ணம்** எவ்வண்ணம் அவ்வண்ணம் மேனி பொலிந்தியங்கும்
மின்வண்ணம் எவ்வண்ணம் அவ்வண்ணம் வீழ்சடை வெள்ளிக்குன்றம்
தன்வண்ணம் எவ்வண்ணம் அவ்வண்ணம் மால்விடை தன்னைக்கண்ட
வெண்வண்ணம் எவ்வண்ணம் அவ்வண்ணம் ஆகிய ஈசனுக்கே.

பாரதிதாசன் பாடல்களில் கட்டளைக் கலித்துறை
----------------------------------------

திருக்குறளின் பெருமையை விளக்கிப் பாரதிதாசன் 5 கட்டளைக் கலித்துறைப் பாடல்களைப் பாடியுள்ளார். அவற்றுள் ஒன்று இது.  

தெள்ளு தமிழ்நடை சின்னஞ் சிறிய இரண்டடிகள்
அள்ளு தொறுஞ்சுவை உள்ளுந் தொறும்உணர் வாகும்வண்ணம்
கொள்ளும் அறம்பொருள் இன்பம் அனைத்தும் கொடுத்ததிரு
**வள்ளுவ னைப்பெற்ற தால்பெற்ற தேயிந்த வையகமே**.
மேற்கண்ட கட்டளைக் கலித்துறை பாடல் நேரசையில் அமையப் பெற்றதோடு புள்ளி எழுத்துகளை விட்டு நோக்க ஓரடியில் அமைந்த ஐந்து சீர்களில் 16 எழுத்துகள் அமைந்துள்ளதோடு ஈற்றுச்சீர் ஏகாரத்தில் அமைந்திருப்பது குறிப்பிடத்தக்கது.

இலக்கண நூல்களில் **வீரசோழியம்** என்ற நூலும் ***யாப்பருங்கலக் காரிகையும் நவநீதப் பாட்டியலும் வரையறுத்த பாட்டியலும்** அவற்றோடு **அளவை விளக்கமும்*** கட்டளைக் கலித்துறையில் அமைந்த நூல்கள் என்பது நினைவுகூரத்தக்கது.
ஜிமெயிலில் மின்னஞ்சல் இணைப்பை இணைத்தல்
**மின்னஞ்சல் இணைப்பு** (*Email Attachment*) என்பது மின்னஞ்சலுடன் இணைத்து அனுப்பப்படும் கோப்பு ஆகும். எந்தவொரு மின்னஞ்சலுடனும் ஒன்று அல்லது அதற்கு மேற்பட்ட கோப்புகளை இணைப்பாக இணைத்து அனுப்பி வைக்க முடியும். கோப்புகளையும் படிமங்களையும் பகிர்வதற்குப் பொதுவாக இம்முறையே கையாளப்பட்டு வருகின்றது.

தற்காலப் பயன்பாடு
-----------------

### அளவு வரையறைகள்

சில மின்னஞ்சல் தரங்கள் அளவு வரையறைகளைக் குறிப்பிடுவதில்லை. ஆனாலும் மின்னஞ்சல் பயனர்கள் தாங்கள் மிகப்பெரிய கோப்புகளை அனுப்ப முடியாது என்பதை அறிந்து கொள்ள முடியும்.

இணையத்தினூடாக மின்னஞ்சலொன்றை அனுப்பும்போது அது பல்வேறு செய்திப் பரிமாற்று முகவர்களினூடாகவே பெறுநரை அடையும். மின்னஞ்சலைப் பெறுநருக்கு அனுப்பி வைக்கும் வரை செய்திப் பரிமாற்று முகவர்கள் செய்தியைச் சேமித்து வைத்திருக்க வேண்டும். இதனாலேயே மிகப்பெரிய கோப்புகளை மின்னஞ்சலினூடாக அனுப்புவதில் சிக்கல்கள் ஏற்படுகின்றன.

### அபாயகரமான கோப்பு வகைகள்

மின்னஞ்சல்கள் அபாயகரமான கோப்புகளையும் இணைப்பாகக் கொண்டிருக்க முடியும். மின்னஞ்சல் இணைப்பினூடாக நச்சுநிரல்களையும் பரப்ப முடியும். ஆகவே, மின்னஞ்சல் சேவையை வழங்கும் சில நிறுவனங்கள், பயனர் மின்னஞ்சலைத் தரவிறக்கம் செய்வதற்கு முன்னர் அதனைப் பரிசோதித்து நச்சுநிரல்கள் உள்ளனவா அல்லது இல்லையா என உறுதிப்படுத்துகின்றன.

மேற்கோள்கள்
-----------

1. ↑  மின்னஞ்சல் இணைப்பு (ஆங்கில மொழியில்)
2. ↑  [ மின்னஞ்சல் இணைப்புகள் (ஆங்கில மொழியில்)]
3. ↑  இணைப்புகளை நச்சுநிரல் தடுப்பி பரிசோதிக்கின்றது (ஆங்கில மொழியில்)